
RAPORT DE SPECIALITATE
privind  aprobarea încheierii unui Acord de parteneriat
între Municipiul Timișoara, Inspectoratul Şcolar al Județului Timiș și  Fundația „The Institute” în vederea  promovării educației pentru mediu, privind colectarea selectivă a deșeurilor, în rândul elevilor de gimnaziu și liceu


Având în vedere Referatul de aprobare al proiectului de hotărâre al Primarului Municipiului Timișoara şi Proiectul de hotărâre privind aprobarea încheierii unui Acord de parteneriat între Municipiul Timișoara, Inspectoratul Şcolar al Județului Timiș și  Fundația „The Institute” în vederea în vederea promovării educației pentru mediu, privind colectarea selectivă a deșeurilor, în rândul elevilor de gimnaziu și liceu.

Facem următoarele precizări:
În conformitate cu prevederile art.21 din Legea nr.249/2015 privind modalitatea de gestionare a ambalajelor și deșeurilor de ambalaje unităţile administrativ-teritoriale împreună cu organizaţiile prevăzute la art. 16 alin. (5) lit. b) cu care colaborează pentru îndeplinirea prevederilor art. 16 alin. (1) promovează campanii de informare şi educare a publicului privind: 
- contribuţia  la reutilizarea, valorificarea şi reciclarea ambalajelor şi a deşeurilor de ambalaje; 
- reducerea impactul dăunător asupra mediului al consumului excesiv de ambalaje, inclusiv de pungi de transport din plastic subţire;
- măsuri de prevenire a generării deşeurilor de ambalaje.
	Potrivit articolului 60, alin.1, Lit.A , a, b, c din O.U.G. nr.92/2021 privind regimul deșeurilor, 
autorităţile administraţiei publice locale au următoarele obligaţii:
a)asigură implementarea la nivel local a obligaţiilor privind gestionarea deşeurilor asumate prin Tratatul de aderare a României la Uniunea Europeană şi pentru respectarea prevederilor convenţiilor şi tratatelor internaţionale la care România este semnatară;
b)urmăresc şi asigură îndeplinirea prevederilor din PJGD şi din programele de prevenire a generării de deşeuri;
c)elaborează şi alte strategii şi programe proprii pentru asigurarea prevenirii generării de deşeuri şi gestionarea sustenabilă a deşeurilor.
	Având în vedere prevederile Legii nr.132/2010 privind colectarea selectivă a deșeurile în instituțiile publice, considerăm că prin implementarea acestui act normativ, se urmăresc  creșterea  gradului de reciclare și de valorificare a deșeurilor colectate selectiv (deșeuri de hărtie, carton, metal, plastic), precum și creșterea gradului de informare și de conștientizare cu privire la colectarea selectivă și managementul deșeurilor.
Prin adresa Fundației “The Institute”, transmisă prin poșta electronică, înregistrată la Primăria Municipiului Timișoara cu nr.SC2022-19657/04.08.2022, Fundația “The Institute”,  solicită încheierea unui Acord de parteneriat între Municipiul Timișoara, Inspectoratul Școlar al județului Timiș și Fundația The Institute în vederea promovării proiectului ASAP (Armata Selectării Atente a Plasticului) în școlile din Municipiul Timișoara. 
	Pentru reducerea cantităţii de deşeuri municipale şi asimilabile supuse eliminării finale şi maximizarea cantităţii de deşeuri reciclabile în municipiul Timişoara, Fundația „The Institute” intenționează să demareze programul ASAP (Armata Selectării Atente a Plasticului) în școlile din Municipiul Timișoara. 
ASAP- ul (Armata Selectării Atente a Plasticului) este un program de responsabilitate socială, inițiat de Fundația The Institute, care urmărește să genereze schimbarea în comportamentul adolescenților față de plastic, de la utilizare la colectarea separată și reciclare.
Obiectul acordului este realizarea unui parteneriat instituțional și operațional între Primăria Municipiului Timișoara, Inspectoratul Școlar al Județului Timiș și Fundația „The Institute” în vederea promovării educației pentru mediu în rândul elevilor de gimnaziu și liceu și de a include școlile din Municipiul Timișoara în programul ASAP de colectare selectivă care urmărește să creeze cea mai mare infrastructură funcțională pentru colectarea selectivă, în vederea reciclării la nivelul întregii țări. Inițiatorul programului – Fundația The Institute – a dezvoltat un model funcțional care poate fi aplicat cu succes în toate instituțiile de învățământ preuniversitar din România, dezvoltând astfel cea mai mare infrastructură de colectare selectivă a deșeurilor în vederea reciclării la nivel național – în toate unitățile de învățământ preuniversitar. 
Conform obiectivelor şi ţintelor de recuperare materială şi/sau energetică a ambalajelor şi a deşeurilor de ambalaje stabilite prin Tratatul de aderare a României la Uniunea Europeană, transpuse în Planul Naţional de Gestionare a Deşeurilor aprobat prin H.G.nr.942/2017 transpuse şi în Planul Județean de Gestionare a  Deşeurilor în județul Timiș aprobat prin HCJ 191/31.08.2021, România este obligată să recicleze deșeurile de ambalaje în proporție de 65% până în 2025 și 70% până în 2030.
Acest obiectiv se împarte pe tipuri de ambalaje, după cum urmează:
· Hârtie-carton (actual 60%): 75% începând cu data de 01.01.2025, 85% începând cu data de 01.01.2030;
· Plastic (actual 22,5%): 50% începând cu data de 01.01.2025, 55% începând cu data de 01.01.2030;
· Sticlă (actual 60%): 70% începând cu data de 01.01.2025, 75% începând cu data de 01.01.2030;
· Metale feroase (actual 50%): 70% începând cu data de 01.01.2025, 80% începând cu data de 01.01.2030;
· Aluminiu (actual 20%): 50% începând cu data de 01.01.2025, 60% începând cu data de 01.01.2030;
De asemenea, potrivit art.6, alin.1 din OUG nr.195/2005 privind protecția mediului, protecţia mediului constituie obligaţia şi responsabilitatea autorităţilor administraţiei publice centrale şi locale.
În conformitate cu prevederile  art.129 alin.4 lit.g) din OUG nr.57/2019 privind Codul administrativ, consiliul local asigură realizarea lucrărilor și ia măsurile necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului pentru serviciile furnizate cetățenilor.
Pentru a atinge toate obiectivele programului - de a contribui activ la promovarea educației pentru mediu și de a crea un model funcțional de colectare separată, aplicabil tuturor instituțiilor de învățământ din România – ASAP România a încheiat un protocol de colaborare cu Ministerul Mediului, Apelor și Pădurilor.
Precizăm faptul că prin acest proiect, se urmărește creșterea cantităților de deșeuri reciclabile colectate separat, în detrimentul cantităților de deșeuri municipale amestecate care urmează a fi trimise la “groapa de gunoi”.
	Având în vedere prevederile legale expuse în prezentul raport, apreciem că proiectul de hotărâre privind  aprobarea încheierii  Acordului  de parteneriat între Municipiul Timișoara, Inspectoratul Şcolar al Județului Timiș și  Fundația „The Institute” în vederea în vederea promovării educației pentru mediu, privind colectarea selectivă a deșeurilor, în rândul elevilor de gimnaziu și liceu îndeplineşte condiţiile pentru a fi supus dezbaterii şi aprobării plenului consiliului local.

